**भारत सरकार**

**महिला एवं बाल विकास मंत्रालय**

**राज्य सभा**

**अतारांकित प्रश्न संख्या 761**

**दिनांक 16 अगस्त, 2012 को उत्तर के लिए**

**महिलाओं के लिए कल्याणकारी योजनाएं**

761. **श्री एन. बालगंगा** :

क्या **महिला एवं बाल विकास मंत्री** यह बताने की कृपा करेंगे कि :

(क) : देश में महिलाओं के कल्याण के लिए कार्यान्वित की जा रही कल्याणकारी योजनाओं का ब्यौरा क्या है ;

(ख) : गत तीन वर्षों और चालू वर्ष के दौरान इन योजनाओं के अन्तर्गत कितनी धनराशि आवंटित और उपयोग की गई ;

(ग) : क्या सरकार को निजी क्षेत्र की महिला कामगारों के लिए अपर्याप्त कल्याणकारी योजनाओं की जानकारी है ;

(घ) : यदि हां, तो तत्संबंधी ब्यौरा क्या है ; और

(ङ) : इस पर सरकार द्वारा क्या कार्रवाई की गई है ?

**उत्तर**

**श्रीमती कृष्णा तीरथ महिला एवं बाल विकास मंत्रालय की राज्य मंत्री (स्वतंत्र प्रभार)**

**(क) : महिलाओं के कल्‍याण की अनेक स्‍कीमों का क्रियान्‍वयन भारत सरकार, राज्‍य सरकारों एवं संघ राज्‍य क्षेत्र प्रशासनों द्वारा किया जाता है । महिलाओं के कल्‍याण हेतु महिला एवं बाल विकास मंत्रालय द्वारा क्रियान्‍वित की जा रही प्रमुख स्‍कीमों का ब्‍यौरा इस प्रकार है :**

1. **कामकाजी माताओं के बच्‍चों हेतु राजीव गांधी राष्‍ट्रीय शिशु गृह स्‍कीम में 12000 रूपये से कम मासिक आय वाले परिवारों के 0-6 वर्ष की आयु वर्ग के बच्‍चों को दिवस देखभाल सुविधा प्रदान की जाती है । बच्‍चों हेतु सुरक्षित स्‍थान होने के अलावा शिशु गृह पूरक पोषण, स्‍कूल पूर्व शिक्षा एवं आपातकालीन स्‍वास्‍थ्‍य देखभाल आदि जैसी सुविधाएं प्रदान करते हैं ।**
2. **केन्‍द्रीय समाज कल्‍याण बोर्ड : केन्‍द्रीय समाज कल्‍याण बोर्ड द्वारा क्रियान्‍वित की जा रही महिला कल्‍याण संबंधी प्रमुख स्‍कीमें एवं कार्यक्रम परिवार परामर्श केन्‍द्र, जागरूकता विकास कार्यक्रम एवं महिलाओं हेतु शिक्षा के संक्षिप्‍त पाठ्यक्रम हैं ।**
3. **राष्‍ट्रीय महिला सशक्‍तीकरण मिशन महिलाओं के समग्र सशक्‍तीकरण भारत सरकार का एक प्रयास है । यह अप्रैल 2011 में संस्‍वीकृत एक केन्‍द्रीय प्रायोजित स्‍कीम है और अन्‍तर क्षेत्रीय संकेन्‍द्रण को सुदृढ करने के अधिदेश के साथ एक व्‍यापक मिशन के रूप में कार्य करती है ।**
4. **कामकाजी महिला हॉस्‍टल स्‍कीम में कामकाजी महिलाओं, एकल कामकाजी महिलाओं, अपने गृह नगर से दूर स्‍थलों पर कार्य कर रही महिलाओं तथा रोजगार हेतु प्रशिक्षण प्राप्‍त कर रही महिलाओं हेतु सुरक्षित एवं कम शुल्‍क पर हॉस्‍टल आवास प्रदान करने का प्रावधान है ।**
5. **महिलाओं हेतु प्रशिक्षण एवं रोजगार के लिए सहायता कार्यक्रम वर्ष 1986-87 के दौरान एक केन्‍द्रीय क्षेत्रक स्‍कीम के रूप में शुरू किया गया था । इसका उद्देश्‍य स्‍वरोजगार एवं नौकरी हेतु कौशलों का उन्‍नयन कर महिलाओं पर महत्‍वपूर्ण प्रभाव डालना है । लक्ष्‍य समूह में वंचित परिसम्‍पत्‍तिविहीन ग्रामीण महिलाएं एवं गरीब शहरी महिलाएं शामिल हैं ।**
6. **राष्‍ट्रीय महिला कोष 100 करेाड रूपये की कोरपस राशि के साथ निर्धन महिलाओं के सामाजिक-आर्थिक उन्‍नयन करने के लिए सूक्ष्‍म ऋण सेवाएं प्रदान करता है ।**
7. **इंदिरा गांधी मातृत्‍व सहयोग योजना अक्‍तूबर, 2010 में शुरू की गई गर्भवती एवं धात्री माताओं के स्‍वास्‍थ्‍य एवं पोषण में सुधार हेतु नकद प्रोत्‍साहन प्रदान करके बेहतर अनुकूल वातावरण बनाने के लिए गर्भवती एवं धात्री महिलाओं हेतु सशर्त नकद अंतरण की स्‍कीम है।**
8. **स्‍वाधार स्‍कीम : महिला एवं बाल विकास मंत्रालय वर्ष 2001 से ही कठिन परिस्‍थितियों में जीवन यापन कर रही महिलाओं हेतु स्‍वाधार स्‍कीम क्रियान्‍वित कर रहा है । इस स्‍कीम के अन्‍तर्गत पारिवारिक विवाद, अपराध, हिंसा, मानसिक तनाव, सामाजिक बहिष्कार के कारण बेघर हुई महिलाओं एवं लड़कियों को अस्‍थाई आवास, रख-रखाव एवं पूनर्वास सेवाएं प्रदान की जाती है । ऐसे ही उद्देश्‍यों/ लक्षित समूह वाली अल्‍पावास गृह नामक एक अन्‍य स्‍कीम केन्‍द्रीय समाज कल्‍याण बोर्ड द्वारा क्रियान्‍वित की जा रही है ।**
9. **उज्‍ज्‍वला स्‍कीम अवैध व्‍यापार के निवारण और व्‍यावसायिक यौन शोषण हेतु अवैध व्‍यापार के पीड़ितों को छुड़ाने, उनका पुनर्वास करने एवं उन्‍हें समाज से पुन: जोड़ने की एक व्‍यापक स्‍कीम है ।**

**(ख) : वर्ष 2008-09, 2009-10, 2010-11 एवं 2011-12 के दौरान इन स्‍कीमों के अन्‍तर्गत आवंटित एवं निर्मुक्‍त राशि का ब्‍यौरा अनुलग्‍नक में दिया गया है ।**

**(ग) : उपरोक्‍त (क) में यथा उल्‍लेखित विभिन्‍न स्‍कीमों के अन्‍तर्गत्‍ शामिल किए गए लक्ष्‍य समूहों में निजी क्षेत्र सहित विभिन्‍न्‍ क्षेत्रों की महिला कर्मियों में कोई भेदभाव नहीं किया जाता है ।**

**(घ) और (ड.) : प्रश्‍न नहीं उठता ।**

**\*\*\*\*\***

**अनुलग्‍नक**

**“महिलाओं के लिए कल्याणकारी योजनाएं” विषय पर श्री एन. बालगंगा द्वारा दिनांक 16 अगस्त, 2012 को पूछे जाने वाले राज्य सभा अतारांकित प्रश्न संख्या 761 के उत्तर के भाग (ख) में संदर्भितविवरण**

**वर्ष 2008-09, 2009-10, 2010-11 एवं 2011-12 के दौरान इन स्‍कीमों के अन्‍तर्गत आवंटित एवं निर्मुक्‍त राशि का ब्‍यौरा**

**(रूपये करोड़ो में)**

|  |  |  |  |  |  |
| --- | --- | --- | --- | --- | --- |
| **क्र.सं.** | **स्‍कीम का नाम** | **2008-09** | **2009-10** | **2010-11** | **2011-12** |
| **आवंटन** | **निर्मुक्‍ति** | **आवंटन** | **निर्मुक्‍ति** | **आवंटन** | **निर्मुक्‍ति** | **आवंटन** | **निर्मुक्‍ति** |
| 1 | राजीव गांधी राष्‍ट्रीय शिशु गृह स्‍कीम | 100.00 | 87.30 | 100.00 | 99.89 | 70.00 | 69.35 | 85.00 | 73.76 (फरवरी, 2012) |
| 2 | केन्‍द्रीय समाज कल्‍याण बोर्ड-परिवार परामर्श | 16.97 | 6.23  | 15.81 | 11.47 | 15.29 | 24.81 | 13.70 | 10.48(फरवरी, 2012) |
| 3 | केन्‍द्रीय समाज कल्‍याण बोर्ड- जागरूकता विकास | 5.37 | 3.15 | 3.00 | 5.99 | 3.5 | 3.5 | 1.86 | 1.01(फरवरी, 2012) |
| 4 | केन्‍द्रीय समाज कल्‍याण बोर्ड-संक्षिप्‍त पाठ्यक्रम  | 7.57 | 3.82 | 4.47 | 7.0 | 7.83 | 7.45 | 3.04 | 2.23(फरवरी, 2012) |
| 5 | राष्‍ट्रीय महिला सशक्‍तीकरण मिशन | अनुमोदित नहीं | अनुमोदित नहीं  | अनुमोदित नहीं  | अनुमोदित नहीं | अनुमोदित नहीं | अनुमोदित नहीं | 40.00 | 6.01 |
| 6 | कामकाजी महिला हॉस्‍टल  | 20.00 | 2.41 | 10.00 | 9.17 | 15.00 | 14.29 | 10.00 | 0.49 |
| 7 | स्‍टेप  | 37.00 | 16.02 | 15.00 | 12.29 | 25.00 | 24.32 | 20.00  | 3.72 |
| 8 | राष्‍ट्रीय महिला कोष \*  | 30.30 | 26.48 | 14.71 | 15.63 | 12.78 | 12.49 | 19.85 | 12.76 |
| 9 | इंदिरा गांधी मातृत्‍व सहयोग योजना | अनुमोदित नहीं | अनुमोदित नहीं | अनुमोदित नहीं | अनुमोदित नहीं | 390.00 | 117.8 | 520.00 | 294.00 |
| 10 | स्‍वाधार  | 15.00 | 14.94 | 20.00 | 14.97 | 34.21 | 34.21 | 30.00 | 24.59 |
| 11 | उज्‍ज्‍वला  | 10.00 | 4.36 | 5.00 | 4.98 | 10.00 | 8.68 | 10.00 | 9.98 |

* **राष्‍ट्रीय महिला कोष के मामले में यह संस्‍वीकृत/निर्मुक्‍त ऋण है ।**